Órákig várt a sárba ragadt lova mellett ez a nő. Az utolsó pillanatban érkezik a segítség... - Twice.hu
Akik szeretik az állatokat, azok mindennél jobban értékelik e élőlények életét, talán még a sajátjuknál is – főként ha ezek komoly életveszélybe kerülnek. Nicole Graham épp lovagolt, amikor pillanatok alatt vált pokollá az élete! Kedvenc lova ugyanis egyszerűen csak elmerült az ingoványos talajban…
Astro egy 17 éves csodaszép paripa. Nicole gyakran vitte őt lovagolni Melbourne déli partjainál, és általában a kislánya is elkísérte őt ezekre a kiruccanásokra, a saját lován.
Nem ez az első eset tehát, hogy a két nő ide jár ki a lovakkal, egy napon viszont a homokos part jobban feltelt vízzel, a keletkezett mocsaras talaj pedig valósággal elnyelte Astrót.
Nicole megpróbálta kiásni a lovat a lápból, de valahányszor az megmozdult, annál mélyebbre süllyedt az ingoványban. Ekkor pánikolt csak be igazán a nő, és kétségbeesésében segítségért küldte a lányát.
Az idő szűkös volt, hisz a dagály bármelyik percben elérhette a maximumot, akkor pedig szegény Astro végképp odavész. Nicole egy másodpercig sem mozdult el a lova mellől, lesz ami lesz!
Szerencsére még a tragédia előtt odaért egy helyi farmer, aki a település állatorvosát kérte meg, hogy segítsen. Traktorral sikerült végül kihúzni a patást a mocsaras homokból, így az utolsó percben menekült meg a fulladástól.